钦定古今图书集成/明伦汇编/氏族典/第277卷 > 王廷瞻
## 钦定古今图书集成/明伦汇编/氏族典/第277卷 > 王廷瞻

按《明外史王廷瞻传》：“廷瞻，字稚表，黄冈人。父济，参政。
廷瞻举嘉靖三十八年进士，授淮安推官，入为御史，
督畿辅屯政。高拱再辅政，廷瞻尝论拱，遂引疾归。神
宗立，起故官。旋擢大理丞，历太仆卿。万历五年，以右
佥都御史巡抚四川，进右副都御史，抚南赣。入为南
京大理卿，历两京户部左右侍郎，以右都御史出督”
漕运。进户部尚书，寻改南京刑部尚书。乞归，久之卒。